### Resume

Alexander Lauridsen har meddelt, at han med virkning fra den 12. august 2023 frem til og med den 12. september 2023 er forhindret i at varetage sine kommunale hverv. Borgmesteren indkalder på den baggrund Socialdemokratiets 1. stedfortræder Åge Bruun, som stedfortræder fra den 12. august 2023 til og med den 12. september 2023. Åge Bruun indtræder i de samme udvalg som Alexander Lauridsen.

### Sagsfremstilling

Alexander Lauridsen har meddelt, at han med virkning fra den 12. august 2023 til og med den 12. september 2023 er forhindret i at varetage sine kommunale hverv.

Borgmesteren indkalder på den baggrund Socialdemokratiets 1. stedfortræder, som stedfortræder med virkning fra den 12. august 2023.

Stedfortræderen varetager de kommunale hverv, indtil Alexander Lauridsen på ny varetager sine kommunale hverv.

Socialdemokratiets gruppeformand, Dennis Winther, har på vegne af Socialdemokratiets byrådsgruppe oplyst, at Åge Bruun indtræder i de samme udvalg som Alexander Lauridsen, som er Arbejdsmarkedsudvalget og Voksenudvalget.

Der henvises til § 15, stk. 2, og stk. 3, i lov om kommunernes styrelse.

### Borgmesteren indstiller,

|  |  |
| --- | --- |
| at | Byrådet godkender, at Åge Bruun indtræder som stedfortræder for Alexander Lauridsen i perioden 12. august 2023 til og med 12. september 2023, og |
| at | Byrådet tager til efterretning, at Åge Bruun indtræder i Arbejdsmarkedsudvalget og Voksenudvalget. |

### Beslutning

Godkendt.

Fraværende: Dan Bruun. I stedet mødte Kurt Toft.